Ole Holmen

Ole Holmen (født 31. august 1875 i Fåberg, død 27. juli 1966 på Hamar) var en norsk lokalpolitiker.

Han var med på å stifte Hedemarkens amt Arbeiderparti i 1904. I 1905 ble han formann i Vang arbeiderforening. I kommunevalget i 1907 ble Holmen en av sju arbeiderpartirepresentanter som ble valgt inn i herredsstyret.

Da den sosialistiske avisen Demokraten ble startet på Hamar i 1909 ble han formann i bladstyret. 28. januar 1912 ble han avisas redaktør, men han måtte fratre våren etter. Han sa selv at han måtte går fordi han nektet å omtale Eugene Olaussen.

Etter valget i 1916 ble Holmen valgt til ordfører i Vang. Han fikk 12 stemmer, og det måtte loddtrekning til. Høyre fikk varaordføreren, også dette etter loddtrekning.

I arbeidslivet jobbet han som jern- og metallarbeider i Lillehammer, Ådalsbruk og jernbaneverkstedet på Hamar, før han startet sitt eget skiltstøperi på Storhamar.

Referanser 

Ordførere i Vang i Hedmark